الامبراطورية الرومانية هى تطور للحكم السياسى لروما .الامبراطورية الرومانية هى المرحلة اللى جت بعد الجمهوريه الرومانيه اللى حكمت روما. الرومان هم شعب استقر فى وسط شبه الجزيرة الايطالية ابتداء من القرن الاتناشر قبل الميلاد واسسو مدينة روما القديمة و اسسو دولة سيطرت على شبه الجزيرة الايطالية و اتوسعت الدولة الرومانية وسيطرت على معظم العالم القديم . الجمهوريه الرومانيه كانت حلت محل الحكم الملكى الرومان ف القرن السادس قبل الميلاد. ف نص القرن الاولانى قبل الميلاد كان فيه مشاكل كتير بسبب سلسلة من الحروب الأهلية والصراعات السياسية. تم تعيين يوليوس قيصر ديكتاتور دايم لحد قتله سنة 44 ق.م . استمرت الحروب الأهلية وعمليات الاعدام، لحد انتصار أوكتافيان، ابن يوليوس قيصر بالتبنى، على مارك أنطونى و كليوباترا ف معركة اكتيومسنة 31 ق.م. الامبراطوريه الرومانيه كان ليها حكومة يرأسها امبراطور و حكمت مناطق اقليمية كبيرة حوالين البحر المتوسط في أوروبا وافريقيا وآسيا. مدينة روما كانت عاصمة الامبراطوريه الرومانيه لحدما مقر الحكومة الامبراطورية راح القسطنطينية على ايد قسطنطين العظيم ف القرن الرابع الميلادى. Taagepera, Rein (1979). "Size and Duration of Empires: Growth-Decline Curves, 600 B.C. to 600 A.D." Social Science History. Duke University Press.